PlayStation 2

Sony PlayStation 2  (japonsky: プレイステーション, oficiálne nazývaná aj PS2) je druhá herná konzola spoločnosti Sony, nasledovník konzoly PlayStation a predchodca PlayStation 3, ktorej vývoj bol ohlásený v marci 1999 a uvedená na trh bola v roku 2000.

Je to herná konzola šiestej generácie a najrýchlejšie predávajúca sa konzola v histórii, pričom do roku 2005 sa predalo vyše 100 miliónov kusov, čím prekonala svojho predchodcu PlayStation a do marca 2012 sa predalo 155 miliónov kusov. Do roku 2012 bolo vydaných vyše 2000 herných titulov.

Disponuje vysokovýkonným 128-bitovým centrálnym procesorom Emotion Engine pracujúcim na frekvencii 294 MHz.

28.decembra 2012 Sony ukončilo výrobu Playstation 2 v Japonsku.

28. marca 2013 bola v Japonsku vydaná posledná hra na Playstation 2 - Final Fantasy XI: Seekers of Adoulin.

Vo zvyšku sveta bola v septembri 2013 poslednou vydanou hrou na Playstation 2 - FIFA 2014.

História 
Kvôli zdržaniam vo výrobe sa vlastníkmi konzoly v roku 2000 stalo iba pár miliónov ľudí. Bola tak populárna, že bolo veľmi náročné nájsť ju v obchode. Populárne bolo objednávať si ju cez internetové aukcie, napr. cez eBay. Konzola sa vďaka spätnej kompatibilite s pôvodnou PlayStation (PSX) a sile tejto značky predávala aj na začiatku veľmi dobre (900 000 predaných kusov za prvý týždeň v Japonsku). To umožnilo uchopiť základňu založenú prvým PlayStationom - veľká výhoda v boji proti ostatným konzolám. Nakoniec sa Sony podarilo poriadne rozbehnúť život na tejto platforme vďaka dostatku predaných konzol a novým vývojárskym nástrojom.

Mnohí špecialisti predpovedali súboj medzi PS2 (Playstation 2) a jeho súpermi (Xbox od Microsoftu a GameCube (ktoré bolo najlacnejšie) od Nintenda), avšak uvedenie niektorých skvelých hier pre PS2 v roku 2001 udržalo trend predávania sa PS2 a súperov "na uzde".

Napriek tomu, že Sony (na rozdiel od Segy a jej Dreamcastom) vyjavilo menší dôraz na online hranie v jeho prvých rokoch, to sa zmenilo po spustení konkurečnej online služby pre Xbox (Xbox Live). Sony sa adaptovala v neskoršej časti roku 2002 pre súťaž s Microsoftom spolu s niekoľkými titulmi, ktoré vyšli popri tom, ako napr. SOCOM: U.S. Navy SEALs, ktoré vydala sama, aby ukázala svoju aktívnu podporu online hrania. Použila silnú reklamu a jej online model bol podporovaný firmou Electronic Arts. Sony a Nintendo začali neskoro, a napriek tomu, že obe následovali decentralizovaný model online hrania, kde zodpovednosť za zabezpečenie serverov nesie vývojár, tento pokus Sony bol hlavným dôvodom predaja PS2.

V septembri 2004, v čase vyjdenia hry Grand Theft Auto: San Andreas (najlepšie predávaná hra v období letných prázdnin roku 2004), Sony odhalila novú a menšiu PS2. Pre prípravu trhu pre predaj tejto menšej a tenšej PS2 (séria SCPH-7x00x, neoficiálne známa tiež ako PStwo) Sony prestalo vyrábať starý model PS2 (série SCPH-5000x) počas roku 2004. Potom čo viditeľná výrobná otázka spôsobila na začiatku spomalenie výroby, Sony údajne podcenila dopyt, ktorý bol čiastočne spôsobený počas obdobia medzi zastavením výroby starého a spustení výroby nového modelu. Okrem toho, v Británii sa kvôli ruskému ropnému tankeru, ktorý sa zastavil v Suezskom Prieplave, kde zablokoval loď z Číny, ktorá mala do Spojených Kráľovstiev (UK) doručiť konzoly PS2, týždenný predaj znížil v UK na 6000 z pôvodných 70000. Deficit konzol vládol aj vo viac ako 1700 severoamerických obchodoch deň pred Vianocami.

Iné projekty 

 
PlayStation

Herné konzoly